דגשים ורעיונות להדרכת מכינות במוזיאון

**סוגי קבוצות:**  נוער לקראת צבא, במהלך שירות צבאי או לאחריו, לרוב מגיעים במסגרת העשרה על זהות יהודית או תרבות יהודית. ברוב ההדרכות יבקשו סיורים תמטיים עם נושא מכוון שיתקשר למסגרת התוכן שהם מעבירים במכינה שלהם.

* **מסרים אפשריים להדרכה:**
* רעיון הזהות - לאפשר זמן משימה בקומה 3 במוקדי האינדיבידואלים ובזרמים:

''עברו בין הדמויות וחפשו אם יש דמות עמה אתם מזדהים?"

"מצאו זרם או זהות שחדשים לכם וחקרו עליהם''

לערוך דיון ומעגל שיח ולבקש מהמשתתפים לשתף את המחשבות שלהם בעקבות השאלות.

* תיקון עולם - להציג את נקודות המבט השונות על הערך היהודי במעגלים שונים; משפחתי, עירוני, לאומי או עולמי, ולשאול אותם איפה ''תיקון עולם'' פוגש אותם בחיים שלהם.

לצפות בסרטון של החיילת רחל ברנשטיין ולשאול: "למה אתם מתגייסים לצה''ל?" ולפתח דיון על מה שונה הגיוס שלהם מגיוס של מישהו שמבחינתו זה "תיקון עולם".

* מנהיגים במוזיאון - הצגת דמויות משמעותיות שיכולות לעורר השראה. למשל עפרה חזה, רות ביידר גינסבורג, לאונרד כהן.
* ''ההיסטוריה נוגעת בנו'' - להתמקד במוקדים ורעיונות שמדגימים כיצד ההיסטוריה משפיעה עלינו היום. הדרכה שהיא יותר כללית, פחות להיכנס לעומק ההיסטוריה.
* **מתודת שאלות הפתיחה כחיבור למוזיאון** - לשלב במהלך הסיור את המתודה בשיח מול הקבוצה:

"מי בקבוצה נולד מחוץ לישראל?"

''מי ההורים שלו נולדו מחוץ לישראל?"

"מי הסבים והסבתות שלו נולדו מחוץ לישראל".

על ידי שאלות אלו אנו מציבים בפניהם שהמוזיאון מספר את סיפורן של הקהילות היהודיות לא רק כתיעוד אלא כדרך להזמין את המבקרים, אותם, לחיבור ישיר להיסטוריה שלהם ולזהות שלהם.

* **הזוית הצבאית - קומה 3, מוקד קולנוע** – מוצג מומלץ התסריט של ''גבעת חלפון אינה עונה'', להדגיש כיצד הסרט מייצג ראי לחברה הישראלית של אותה תקופה וכיצד הציג גם את השינוי בתפיסה כלפי צה''ל.
* **הזוית הצבאית - קומה 2, מוקד העת החדשה** - סיפור דרייפוס - החשיבות של שירות צבאי בעיני הקהילה היהודית באותה התקופה כדרך להשתלבות בחברה המקומית, הדהוד למקומו של צה''ל בחברה הישראלית כיום.
* **ציונות - קומה 2, הציונות** - שאלו וערכו דיון: "האם במשפחה שלכם יש דעות פוליטיות שונות?" והסבירו על התעוררות הלאומיות במאה ה19 של תנועות יהודיות שונות שביקשו מטרות שונות לעצמאות יהודית.
* **זמן חופשי זו לא מילה גסה** - במהלך הסיור לאפשר ''זמן מכוון מטרה'' במהלכו הם נדרשים למצוא דמות/מוצג שמתחבר אליהם באופן אישי. לאחר מכן שישתפו במעגל שיח קבוצתי במה הם מצאו.
* **הדרכה בהומור יהודי** - אם יש זמן ואפשרי מומלצת הדרכה בהומור יהודי,המסר של התערוכה שהומור הוא כראי לחברה הישראלית ובכלל לקהילות יהודיות שונות.
* **הדרכה בהללויה** - סרטוני ''זמן יהודי'' (בייחוד קבלת שבת וכיפור) כמסר של גיוון ופלורליסטיות בעולם היהודי כיום.